b'\n_START_ARTICLE_\nJ\xc3\xa4\xc3\xa4kiekon SM-liigan tuomarit\n_START_SECTION_\nAsu ja mainokset\n_START_PARAGRAPH_\nKaudelle 2006 SM-liigatuomarit saivat uudet SM-liigaan tarkoitetut paidat. Niiss\xc3\xa4 oli tarkoitus s\xc3\xa4ilytt\xc3\xa4\xc3\xa4 erotuomaripaidan raitoja mutta tuoda jotain uutta. Paitojen hankinnassa toimi yhteisty\xc3\xb6ss\xc3\xa4 Intrum Justitia. Mainoksia heill\xc3\xa4 nykyp\xc3\xa4iv\xc3\xa4n\xc3\xa4 on jalassa CLIQUE, rinnassa, kyp\xc3\xa4r\xc3\xa4ss\xc3\xa4 ja sel\xc3\xa4ss\xc3\xa4 INTRUM JUSTITIAN tunnuslause fair pay ja yhti\xc3\xb6n logo sek\xc3\xa4 polvessa ja housujen takana EA Sports logo. Heid\xc3\xa4n asusteet ovat Bauerin tuotantoa. Kyp\xc3\xa4r\xc3\xa4 on Bauerin 9500.\n_START_SECTION_\nKritiikki\n_START_PARAGRAPH_\nSM-liigan tuomaristoa ollaan arvosteltu kovasti eri medioissa. Erityisesti liigan suhtautumista p\xc3\xa4\xc3\xa4h\xc3\xa4n kohdistuviin taklauksiin pidet\xc3\xa4\xc3\xa4n vanhentuneena suhteessa esimerkiksi NHL:\xc3\xa4\xc3\xa4n. Media eik\xc3\xa4 yleis\xc3\xb6 kuitenkaan usein huomioi sit\xc3\xa4 seikkaa, ett\xc3\xa4 Suomessa ei ole ainuttakaan ammattilaistuomaria, toisin kuin taas esimerkiksi NHL- ja KHL-liigoissa.'